คือเป็นคนดูแลตัวเองดีมากๆค่ะ แต่เมื่อต้นปีมานี้มีรักแร้ค่ะเวลามีเหงื่อออกกลิ่นคล้ายๆของทอดแบบเหมือนอยู่ในโรงอาหารยังไงอย่างนั้นเลยแล้วเวลามีกลิ่นจะรู้สึกตัวสั่นๆค่ะแบบมันกลัวมันไม่มีสติเลยค่ะ อยากทราบว่าสาเหตุมาจากอะไรคะ
สวัสดีค่ะ การมีเหงื่อออกมากและมีกลิ่นนั้นอาจเกิดจาก-ภาวะที่เกิดได้ในคนปกติเมื่ออยู่ในที่อับชื้นหรืออากาศร้อนจนเกินไป หรือออกกำลังกายหนัก-เหงื่อออกมากขึ้นโดยไม่ทราบสาเหตุ อาจเกิดจากพันธุกรรมได้ โดยมักมีประวัติคนในครอบครัวเป็นภาวะนี้เช่นเดียวกัน-รับประทานอาหารบางชนิดที่มีกลิ่นแรงเช่นเครื่องเทศ-ไทรอยด์เป็นพิษ-การตั้งครรภ์-ภาวะอ้วน-ระดับน้ำตาลในเลือดผิดปกติ เช่นน้ำตาลในเลือดต่ำ เบาหวาน-ผลข้างเคียงของยาบางชนิด เช่น เดซิพรามีน นอร์ทริปไทลีน และโพรทริปไทลีนแนะนำปรับพฤติกรรมการใช้ชีวิตก่อน ควรอยู่ในที่ที่อากาศถ่ายเทดีอาบน้ำทุกวันวันละ 2 ครั้งเป็นอย่างน้อยดูแลความสะอาดของรักแร้ ใช้สบู่ล้าง หมั่นโกนขนที่รักแร้ ใช้โรลออนดับกลิ่น สวมใส่เสื้อผ้าที่สะอาด ควรเปลี่ยนทุกวัน หากมีเหงื่อควรเปลี่ยนทันที และอาจปรับเปลี่ยนการรับประทานอาหาร งดอาหารที่มีกลิ่นแรง เช่น กระเทียม หัวหอม ผงกระหรี่ หรือเนื้อแดง เป็นต้นหากปฏิบัติตามคำแนะนำข้างต้นแล้ว ยังไม่ดีขึ้น ยังมีเหงื่อออกที่เหม็นมากตลอดเวลาจนเกิดการระคายเคืองที่ผิวร่วมด้วย ควรปรึกษาแพทย์ เพื่อหาสาเหตุอื่นๆเช่นอาจเป็นผู้ที่มีเหงื่อออกมากผิดปกติอ่านเพิ่มเติม